ગુજરાત વિધાનસભાની 2017ની ચૂંટણીનું પ્રથમ તબક્કાનું મતદાન આજે પૂર્ણ થયું છે. જે બાદ ચૂંટણી કમિશ્નરે પ્રેસવાર્તા કરીને જણાવ્યું કે ગુજરાતમાં પહેલા તબક્કામાં 68 ટકા મતદાન થયું. સાથે જ કમિશ્નર ખુશી જતાવીકે આ શાંતિપૂર્ણ રીતે આ વખતનું ગુજરાતનું મતદાન પૂર્ણ થયું છે. નોંધનીય છે કે વર્ષ 2012માં કુલ મતદાન 70 ટકા થયું હતું. તે મુજબ આ વખતે પ્રથમ તબક્કામાં મતદાન ઓછું થયું છે. ઇવીએમ મશીનોની ખરાબી પર ચર્ચાનો વિષય બની રહ્યો હતો. જો કે 5 વાગે મતદાન પૂર્ણ થઇ જવા છતાં નિયમ મુજબ 5 વાગે લાઇનમાં જે પણ લોકો ઊભા હોય તેટલા તમામને મતદાન કરવા દેવામાં આવે છે. આ કારણે પાંચ વાગ્યા પછી પણ અનેક સ્થળોએ મતદાન થઇ હતું. જો કે 6 વાગતા સુધીમાં ઇવીએમ મશીનો સીલ થવાની કામગીરી પણ શરૂ કરી દેવામાં આવી હતી.